wickkiey/tamil-wikipedia-markdown huggingface dataset:
# இந்தியா ஒளிர்கிறது

**இந்தியா ஒளிர்கிறது** (*India Shining*) என்பது 2004 இல் இந்தியாவின் பொருளாதார நம்பிக்கையின் உணர்வைக் குறிக்கும் ஒரு விளம்பர முழக்கமாகும். 2004 இந்தியப் பொதுத் தேர்தலுக்காக அப்போதய ஆளும் பாரதிய ஜனதா கட்சி (பஜக) இந்த முழக்கத்தை பிரபலப்படுத்தியது. இந்த முழக்கம் ஆரம்பத்தில் இந்தியாவை சர்வதேச அளவில் முதன்மைபடுத்தும் நோக்கில் இந்திய அரசின் பரப்புரையின் ஒரு பகுதியாக உருவாக்கப்பட்டது.  

விளம்பர நிறுவனமான கிரே வேர்ல்டுவைட் 2003 இல் பரப்புரை வாய்ப்பை பெற்றது; இந்த முழக்கத்தையும், அதனுடன் தொடர்புடைய பரப்புரையை தேசிய படைப்பாற்றல் இயக்குநர் பிரதாப் சுதன், நிதி அமைச்சர் ஜஸ்வந்த் சிங்குடன் கலந்தாலோசித்து உருவாக்கினார். "இந்தியா ஒளிர்கிறது" என்ற முழக்கத்தை உள்ளடகமாக கொண்ட பரப்புரையை தேசிய தொலைக்காட்சி விளம்பரங்களுக்கும், செய்தித்தாள் விளம்பரங்களுக்கும் 20 மில்லியன் அமெரிக்க டாலர் நிதியை ஒன்றிய அரசு செலவிட்டது.  

2004 நாடாளுமன்றத் தேர்தலில், அடல் பிகாரி வாச்பாய் அரசாங்கத்தின் தோல்விக்கு, குறிப்பாக நகர்ப்புறங்களை இலக்காக கொண்டு செய்யப்பட்ட இந்தியா ஒளிர்கிறது என்ற பரப்புரையே காரணம் என்று சில தலையங்கங்கள் குறிப்பிட்டன.  

இந்தியா ஒளிர்கிறது பரப்புரையின் எதிர்மறை மதிப்பீடு தேர்தலுக்குப் பிறகு எதிரொலித்தது. முன்னாள் துணைப் பிரதமர் எல். கே. அத்வானி, இது "சரியானது", என்றாலும் "எங்கள் தேர்தல் பரப்புரைக்குப் பொருத்தமற்றது, இந்தியாவின் சமகால யதார்த்தத்தின் மற்ற அம்சங்களை முன்னிலைப்படுத்த எங்கள் அரசியல் எதிரிகளுக்கு ஒரு வாய்ப்பை ஏற்படுத்திக் கொடுத்துவிட்டோம். இது எங்கள் கோரிக்கையை கேள்விக்குள்ளாக்கியது."  

## சர்ச்சை
*இந்தியா ஒளிர்கிறது* விளம்பரங்களில் அரசியல் ஆதாயத்திற்காக வரி செலுத்துவோரின் பணத்தைப் பயன்படுத்த அரசாங்கத்துக்கு உரிமையில்லை என்ற சர்ச்சை எழுந்தது. பாஜக அரசு தோராயமாக ரூ. 5 பில்லியன் பணத்தை 2004 நாடாளுமன்றத் தேர்தலின் போது விளம்பரப் பரப்புரைக்காக பயன்படுத்தியது.  

இந்தியா ஒளிர்கிறது முழக்கமானது இந்தியாவின் வறுமை, சமூக சமத்துவமின்மை உள்ளிட்ட பல்வேறு சமூகப் பிரச்சனைகளை மூடிமறைக்க பயன்படுத்தபட்டதாக பல்வேறு கட்டுரையாளர்களும், ஆளும் தேசிய ஜனநாயகக் கூட்டணி அரசாங்கத்தை அரசியல் ரீதியாக விமர்சிப்பரவகளும் விமர்சித்தனர்.  

இந்த முழக்கம் 2004 தேசியத் தேர்தலுக்கான பாஜகவின் பரப்புரையில் ஒரு மையக் கருப்பொருளாக இருந்தது. இது பாஜகவின் அரசியல் எதிரிகளால் பொதுப் பணம் கட்சி நோக்கங்களுக்காகப் பயன்படுத்தப்படுகிறது என்று விமர்சிக்கப்பட்டது. இதன் எதிரொலியாக, இந்திய தேர்தல் ஆணையம் தேர்தல் முடியும் வரை இந்த முழக்கத்தை ஒளிபரப்ப தடை விதித்தது. இருப்பினும் பாஜக அரசியல்வாதிகள் இந்த முழக்கத்தை மற்ற சூழல்களில் தொடர்ந்து பயன்படுத்தினர்.  

## மேலும் பார்க்கவும்

- *அச்சே தின் ஆனே வாலே ஹைன்*
# இராட்டைசுற்றிபாளையம் காலபைரவர் கோயில்



**காலபைரவர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் இராட்டைசுற்றிபாளையம் புறநகர்ப் பகுதிக்கு அருகில் அமைந்துள்ள ஒரு பைரவர் கோயில் ஆகும்.  

கடல் மட்டத்திலிருந்து சுமார் 260 மீட்டர் உயரத்தில் அமைந்துள்ள இராட்டைசுற்றிபாளையம் காலபைரவர் கோயிலின் புவியியல் ஆள்கூறுகள் ஆகும்.  

சிவபெருமானின் 64 திருவுருவங்களை நினைவுபடுத்தும் வகையில் 64 வெவ்வேறு பைரவர் வடிவங்கள் இக்கோயிலில் இடம் பெற்றுள்ளன.  

இக்கோயில் 'தென்னக காசி' என்றும் குறிப்பிடப்படுகிறது.  

ஆசியாவின் மிகப்பெரிய பைரவர் கோயில் என்று போற்றப்படும் இக்கோயிலின் நுழைவு வாயில் 39 அடி உயரமுள்ள பைரவர் சிலையாக வடிக்கப்பட்டுள்ளது. இது பஞ்சலோகத்தினால் ஆனது. இந்த பைரவர் சிலையின் எடை சுமார் 650 கிலோகிராம் ஆகும்.  

இக்கோயிலின் கும்பாபிசேகம் 2023ஆம் ஆண்டு மார்ச்சு மாதம் 13ஆம் நாள் நடைபெற்றது.
# ஜெய் ஜவான் ஜெய் கிசான்

**ஜெய் ஜவான் ஜெய் கிசான்** ( *Jai Jawan Jai Kisan* ) என்பது இந்தியாவின் இரண்டாவது பிரதமரான லால் பகதூர் சாஸ்திரியின் முழக்கமாகும். இது 1965 ஆம் ஆண்டு பிரயாக்ராஜ் என்ற பொதுக்கூட்டத்தில் பேசப்பட்டது.  

நேருவின் மரணத்திற்குப் பிறகு சாஸ்திரி இந்தியாவின் பிரதமராகப் பதவியேற்ற உடனேயே, இந்தியா பாகிஸ்தானால் தாக்கப்பட்டது. அதே நேரத்தில், நாட்டில் உணவு தானியங்களுக்கும் தட்டுப்பாடு நிலவியது. இந்தியாவைக் காக்க ராணுவ வீரர்களை உற்சாகப்படுத்தவும், அதே நேரத்தில் இறக்குமதியை சார்ந்திருப்பதை குறைத்து உணவு தானிய உற்பத்தியை அதிகரிக்க விவசாயிகளை உற்சாகப்படுத்தவும் *ஜெய் ஜவான் ஜெய் கிசான்* என்ற முழக்கத்தை சாஸ்திரி எழுப்பினார். இது மிகவும் பிரபலமான முழக்கமாக மாறியது.  

; ஜெய் ஜவான், ஜெய் கிசான், ஜெய் விக்யான், ஜெய் வித்வான் ( <small>டாக்டர் கே. சி. மிஸ்ரா, இயக்குநர், எல்பிஎஸ்ஐஎம் புது தில்லி</small> )  

இந்தியக் குடியரசுத் தலைவரிடமிருந்து 10வது லால் பகதூர் சாஸ்திரி தேசிய விருதைப் பெற்ற பிறகு, 15 திசம்பர் 2009 அன்று தீன் மூர்த்தி பவனில் சுனில் பார்தி மித்தலின் ஏற்புரையின் போது, தில்லியின் லால் பகதூர் சாஸ்திரி மேலாண்மைக் கழகத்தின் இயக்குநர் டாக்டர் கைலாஷ் சந்திர மிஸ்ரா, ஜெய் வித்வான் என்பதன் பொருள் "கற்றவர்களுக்கு வாழ்த்து" என்பதாகும்.  

; நா ஜவான் நா கிசான்  

2021 ஒன்றிய அரசின் வரவு செலவு திட்டம் குறித்து, சசி தரூர் நாடாளுமன்றத்தில் உரையாற்றும்போது சாஸ்திரியின் அசல் மேற்கோளைக் குறிப்பிட்டு, "நா ஜவான் நா கிசான்" ( பொருள் "சிப்பாயும் இல்லை விவசாயியும் இல்லை") என்ற சொற்றொடரைப் பயன்படுத்தினார்.  

## பரவலர் பண்பாட்டில்
2015 ஆம் ஆண்டில், சாஸ்திரியின் வாழ்க்கையை அடிப்படையாகக் கொண்ட ஒரு திரைப்படமானது இந்த முழக்கத்தை பெயராக கொண்டு வெளியிடப்பட்டது.
# காலடிபேட்டை



**காலடிபேட்டை** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதிக்கு அருகிலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காலடிபேட்டை பகுதியின் புவியியல் ஆள்கூறுகள் ஆகும்.  

திருவொற்றியூர், பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை, வண்ணாரப்பேட்டை, சௌகார்பேட்டை, வள்ளலார் நகர், மண்ணடி, பேசின் பாலம் மற்றும் கொண்டித்தோப்பு ஆகியவை காலடிபேட்டை பகுதிக்கு அருகிலுள்ள முக்கிய புறநகர்ப் பகுதிகளாகும்.  

இப்பகுதியிலுள்ள காலடிபேட்டை மெட்ரோ நிலையம், இதனைச் சுற்றியுள்ள புறநகர்ப் பகுதிகளுக்கும் சேவை செய்கிறது.
# பந்தாய் மெர்டேக்கா



**பந்தாய் மெர்டேக்கா** (மலாய் மொழி: *Pantai Merdeka*; ஆங்கிலம்: *Merdeka Beach*; சாவி: ڤنتاي مرديک) என்பது மலேசியா, கெடா, கோலா மூடா மாவட்டத்தில் (*Kuala Muda District*) உள்ள ஒரு கடற்கரை நகரம். மலேசியாவில் மிகவும் புகழ் பெற்ற கடற்கரைகளில் இந்தக் கடற்கரையும் ஒன்றாகும்.  

சுங்கை பட்டாணி நகரில் இருந்து ஏறக்குறைய 35 கி.மீ. தொலைவில் இந்தக் கடற்கரை நகரம் உள்ளது.  

கெடா மாநிலத்தின் ஒரே மணல் கடற்கரை இதுவாகும். வடக்கு பினாங்கு மற்றும் கெடா மாநிலம் முழுவதிலும் இருந்து வரும் கடற்கரைப் பிரியர்களுக்கு இந்த இடம் ஒரு முக்கிய ஈர்ப்பாகும். கம்போங் தெப்பி சுங்கை (*Kampung Tepi Sungai*), கோத்தா கோலா மூடா (*Kota Kuala Muda*), பந்தாய் மெர்டேக்கா (*Pantai Merdeka*) மற்றும் புலாவ் சயாக் (*Pulau Sayak*) ஆகிய கடற்கரை பகுதிகளில் பல்வேறு கடல் உணவுகள் கிடைக்கின்றன.  

## பொது

1970-களின் முற்பகுதியில், கெடா மாநிலம் மற்றும் செபராங் பிறை நகரத்தில் இருந்து பொதுமக்களை இந்தக் கடற்கரை ஈர்த்தது. அதன்பிறகு அங்கு ஏற்பட்ட கடல் அரிப்பு காரணமாக கடற்கரையின் பிரபலம் குறைந்தது.  

அண்மைய காலங்களில் யான் மாவட்டத்தின் பந்தாய் முர்னி மற்றும் பட்டர்வொர்த் பந்தாய் பெர்சே ஆகிய இடங்களில் புதிதாக உருவாக்கப்பட்ட கடற்கரைகளை பொதுமக்கள் தேர்வு செய்கிறார்கள்.  

### சாலை வழியாக 80 கி.மீ

இதன் காரணமாக 1989-இல் பந்தாய் மெர்டேக்கா கடற்கரையில் உள்ள வசதிகள் மேம்படுத்தப்பட்டன. மெர்போக் ஆற்றின் குறுக்கே ஒரு படகுப் பயணச் சேவை பந்தாய் மெர்டேக்காவை தஞ்சோங் டாவாய் என்ற ஒரு சிறிய நகரத்துடன் இணைக்கிறது.  

சாலை வழியாக பந்தாய் மெர்டேக்காவிற்குச் செல்வது என்றால் 80 கி.மீ. தொலைவு பயணம் செய்ய வேண்டும்.  

## காட்சியகம்

## மேற்கோள்
# மெயின் பி சௌகிதார்

***மெயின் பி சௌகிதார்*** (*Main Bhi Chowkidar*, பொருள்:  <span>"நானும் ஒரு காவலாளி"</span> ) என்பது 2019 இந்தியப் பொதுத் தேர்தலுக்கான பரப்புரையில் பாரதிய ஜனதா கட்சியால் பயன்படுத்தப்பட்ட இந்தி முழக்கம் ஆகும். இந்திய தேசிய காங்கிரசு தலைவர் இராகுல் காந்தியின் முழக்கத்துக்கு எதிர் முழக்கமாக பாஜக பிரதமர் வேட்பாளர் நரேந்திர மோதி இந்த முழக்கத்தை உருவாக்கினார். இது அரசு, நிறுவனங்கள், ஆட்சேர்ப்பு பகுப்பில் இஇஎப்எப்இ வெள்ளி விருது 2020 பெற்றது. மோடியுடன் தங்கள் உள்ளதைக் காட்ட மில்லியன் கணக்கான பாஜகவினர் சமூக ஊடகங்களில் தங்கள் சுயவிவரங்களை மாற்றினர்.  

## வரலாறு
14 மார்ச் 2019 அன்று, இராகுல் காந்தியின் சௌகிதார் சோர் ஹை என்ற கேலிக்கு பதிலளிக்கும் விதமாக மோடி, அவரது ஆதரவாளர்களிடம் " *மை பி சௌகிதார்* " என்ற முழக்கத்துடன் பிரச்சாரத்தைத் தொடங்கினார். இது அனைவரும் ஊழலுக்கும், சமூக தீமைகளுக்கும் எதிரான போராளிகள் என்பதைக் குறிப்பதாகும். நரேந்திர மோடி என்ற தனது அதிகாரப்பூர்வ டிவிட்டர் பக்கத்தில் அவரது பெயரை சௌகிதார் நரேந்திர மோடி என்று மாற்றினார். இந்த முழக்கம் எதிர்ப்பாளர்களிடம் பெரும் ஏளனத்திற்கு உள்ளானது, அவர்கள் இதை "புதிய நாடகம்" என்று முத்திரை குத்தினர்.  

ஒருங்கிணைந்த பரப்புரையின் ஒரு பகுதியாக, பாஜக தலைவர் அமித் சா, முதல்வர்கள் மற்றும் பிற ஒன்றிய அமைச்சர்கள் உள்ளிட்ட கட்சித் தலைவர்கள் தங்கள் டிவிட்டர் சுயவிவரப் பெயர்களில் " *சௌகிதார்* " என்ற முன்னொட்டைச் சேர்த்து மாற்றி அமைத்தனர். இறுதியில், லட்சக்கணக்கான தேசிய ஜனநாயகக் கூட்டணி ஆதரவாளர்களும் சமூக ஊடகங்களில் தங்கள் பெயர்களை அதற்கேற்ப மாற்றிக்கொண்டனர். பரப்புரையின் ஒரு பகுதியாக ஒலி இணைப்பில் ஏராளமான காவலாளிகள் குழுவிடம் மோடி உரையாற்றினார்.  

*சௌகிதார் சோர் ஹை* என்ற உண்மையை மாற்ற முடியாது என்று ராகுல் காந்தி கூறி பாஜகவின் தேர்தல் முழக்கத்தை காங்கிரசு கட்சி விமர்சித்தது. காங்கிரசு கட்சியின் தலைமை செய்தி தொடர்பாளர் ரண்தீப் சுர்ஜேவாலா, மோடியின் முழக்கத்திற்கு பதிலளித்து, "ஒரே சௌகிதார் ஒரே திருடன்" என்று குற்றம் சாட்டினார். மோடியின் ஆட்சியில் காணப்படும் வேலையில்லாத் திண்டாட்டத்தை முன்னிலைப்படுத்தவும், *மெயின் பி சௌகிதார்* பரப்புரையை எதிர்கொள்ளவும் காங்கிரசின் சமூக ஊடகக் குழு " *மைன் பி பெரோஸ்கர்* " (நானும் வேலையில்லாமல் இருக்கிறேன்) என்ற முழக்கத்தை எதிராக வைத்தது.  

நாடு முழுவதும் *சௌகிதார்* ஆக வேண்டும் என்று மோடி விரும்புகிறார் என்றும், தங்கள் குழந்தைகளை வாட்ச்மேன் ஆக விரும்புபவர்கள் மோடிக்கு வாக்களிக்க வேண்டும் என்றும், தங்கள் குழந்தைகள் மருத்துவர், பொறியாளர், வழக்கறிஞர் என ஆக வேண்டும் என்று விரும்புபவர்கள் தங்களுக்கு வாக்களிக்க வேண்டும் என்று ஆம் ஆத்மி கட்சி தலைவர் அரவிந்த் கெஜ்ரிவால் தெரிவித்தார்.  

சௌகிதார் சோர் ஹை பரப்புரையை விட மெயின் பி சௌகிதார் அதிக தாக்கத்தை ஏற்படுத்தியதாக கருதப்படுகிறது.  

2020 பீகார் தேர்தலுக்கு, நிதிஷ் குமார் தனது பரப்புரையின் ஒரு பகுதியாக *மெயின் பியான பி நிதீஷ் குமார்* (நானும் நிதிஷ் குமார் தான்) என்று இதையே முன்மாதிரியாகக் கொண்டு ஒரு முழக்கத்தை உருவாக்கினார்.
# விம்கோ நகர்



**விம்கோ நகர்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதிக்கு அருகிலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள விம்கோ நகர் பகுதியின் புவியியல் ஆள்கூறுகள் ஆகும்.  

திருவொற்றியூர், பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை, வண்ணாரப்பேட்டை, சௌகார்பேட்டை, வள்ளலார் நகர், மண்ணடி, பேசின் பாலம் மற்றும் கொண்டித்தோப்பு ஆகியவை விம்கோ நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.  

விம்கோ நகர் பகுதியிலுள்ள விம்கோ நகர் மெற்றோ நிலையம் மற்றும் விம்கோ நகர் தொடருந்து நிலையம் ஆகியவை இப்பகுதியைச் சுற்றியுள்ள புறநகர்ப் பகுதிகளுக்கும் தொடருந்து பயண சேவைகளை வழங்குகின்றன.
# தஞ்சோங் பிடாரா



**தஞ்சோங் பிடாரா** (மலாய் மொழி: *Pantai Tanjung Bidara*; ஆங்கிலம்: *Tanjung Bidara Beach*; சீனம்: 丹绒比达拉) என்பது மலேசியா, மலாக்கா, அலோர் காஜா மாவட்டத்தில் (*Alor Gajah District*) உள்ள ஒரு கடற்கரை நகரம். மலாக்காவில் மட்டும் அல்ல மலேசிய அளவிலும் நன்கு பிரசித்தி பெற்ற கடற்கரைகளில் இந்தக் கடற்கரையும் ஒன்றாகும்.  

மலாக்காவின் மஸ்ஜித் தானா நகருக்கு அருகில்; பெங்காலான் பாலாக் கடற்கரைக்கு (*Pengkalan Balak Beach*) தெற்கே இந்த தஞ்சோங் பிடாரா கடற்கரை உள்ளது.  

## பொது

மலாக்கா மாநிலத்தில் அழுங்காமை (*Hawksbill Sea Turtle*) எனும் கடல் ஆமைகள் கரை ஏறும் முக்கிய இடங்களில் இதுவும் ஒன்றாகும். கடற்கரை பகுதியில் பல தங்குமிடங்கள் உள்ளன. லகுனா பிடாரா கடற்கரை உல்லாச விடுதி எனும் தங்கும் விடுதி மிக முக்கியமானது ஆகும்.  

### மஸ்ஜித் தானா

இந்த நகரம் மலாக்கா நீரிணையைச் சார்ந்த ஒரு கடற்கரை நகரமாகும். மலாக்கா மாநகரத்தில் இருந்து 30 கி.மீ., கோலாலம்பூரில் இருந்து 102 கி.மீ. தொலைவிலும் இருக்கிறது.  

மஸ்ஜித் தானா நகர்ப்பகுதி, நெகிரி செம்பிலான் மாநிலத்திற்கு மிக அருகாமையில் இருப்பதால், இங்கு வாழ்பவர்களில் பெரும்பாலோர் அந்த மாநிலத்தில் இருந்து புலம் பெயர்ந்தவர்களாகவே இருக்கிறார்கள். நெகிரி செம்பிலான் மாநிலத்தின் அடாட் பெர்பாத்தே (*Adat Perpatih*) கலாசார முறையையும் இவர்கள் பின்பற்றி வருகின்றனர்.  

### பெங்காலான் பாலாக் கடற்கரை

இந்த நகருக்கு அருகில் சுங்கை ஊடாங் எனும் நகரம் இருக்கிறது. 1990-களில் அங்கே ஓர் எண்ணெய் சுத்தி செய்யும் தொழிற்சாலையை நிர்மாணிப்பதற்கு அரசாங்கம் தீர்மானித்தது. அந்தத் தாக்கத்தினால், மஸ்ஜித் தானாவின் வீடு நில உடைமைகளின் விலையும் உயர்வு கண்டது.  

மஸ்ஜித் தானாவில் இருந்து 7 கி.மீ. தொலைவில், பிரசித்தி பெற்ற பெங்காலான் பாலாக் கடற்கரை உள்ளது. தஞ்சோங் பிடாரா, கோலா சுங்கை பாரு சிறுநகரங்களுக்கு அருகிலும் கடற்கரைகள் உள்ளன.  

## காட்சியகம்

## மேற்கோள்
# என்கைட்ரிசு


உணவகம்]]  

***என்கைட்ரிசு*** (*Enhydris*) என்பது கோமலோப்சிடே குடும்பத்தில் உள்ள சற்றே விடமுள்ள, பின்பற்கள் கொண்ட பாம்பு ஒரு பேரினமாகும். இந்த பேரினமானது இந்திய-ஆத்திரேலிய பிராந்தியத்தின் வெப்பமண்டலப் பகுதிகளில் காணப்படும் அகணிய உயிரி ஆகும்.  

## சிற்றினங்கள்
பின்வரும் 6 சிற்றினங்கள் அங்கீகரிக்கப்பட்டுள்ளன:  

- *என்கைட்ரிசு சனார்டி* <small>மர்பி & வோரிஸ், 2005</small>
- *என்கைட்ரிசு என்கைட்ரிசு* <small>(ஷ்னீடர், 1799)</small>
- *என்கைட்ரிசு* *இன்னோமினாட்டா* <small>(மோரிஸ், 1875)</small>
- *என்கைட்ரிசு ஜாகோரி* <small>(டபிள்யூ. பீட்டர்ஸ், 1863)</small>
- *என்கைட்ரிசு* *லாங்கிகாடா* <small>(போர்ரெட், 1934)</small>
- *என்கைட்ரிசு* *சப்டேனியாட்டா* <small>(போர்ரெட், 1934)</small>

பல கூடுதல் சிற்றினங்கள் பாரம்பரியமாக இங்கு வைக்கப்பட்டிருந்தன. ஆனால் இப்போது பெரும்பாலும் *சப்செசர்* மற்றும் *சூடோபெரேனியா* போன்ற பேரினத்தின் கீழ் இவை வைக்கப்பட்டுள்ளன. மற்றொரு சிற்றினம், *என்கைட்ரிசு சுமிதி* , ஊர்வனவியலாளர்கள் சுமித் (1943), தாசு (2010) மற்றும் வாலாச் உள்ளிட்டோரால் (2014) ஏற்றுக்கொள்ளப்பட்ட சிற்றினமாகும். 2014, ஆனால் காக்சு உள்ளிட்டோர் (1998), மற்றும் மர்பி & வோரிசு 2014. *என்கைட்ரிசு, ஜாகோரியின்* ஒத்த இனமாகக் கருதினர்.  

*குறிப்பு* : மேலே உள்ள பட்டியலில், அடைப்புக்குறிக்குள் உள்ள ஒரு இருசொல் இந்த சிற்றினம் முதலில் *என்கைட்ரிசு* அல்லாத ஒரு பேரினத்தில் விவரிக்கப்பட்டது என்பதைக் குறிக்கிறது.  

## சொற்பிறப்பியல்
*ஜாகோரி* மற்றும் *சிமிதி* என்ற குறிப்பிட்ட சிற்றினப் பெயர்கள் முறையே செருமனி இயற்கை ஆர்வலர் பெடோர் ஜாகோர் மற்றும் இங்கிலாந்து ஊர்வன ஆய்வாளர் மால்கம் ஆர்தர் சுமித் ஆகியோரின் நினைவாக இடப்பட்டுள்ளது.
# இலாரைல் அசிட்டேட்டு



**இலாரைல் அசிட்டேட்டு** (*Dodecyl acetate*) CH<sub>3</sub>COO(CH<sub>2</sub>)<sub>11</sub>CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டோடெசைல் அசிட்டேட்டு என்ற பெயராலும் இது அழைக்கப்படுகிறது. அசிட்டிக் அமிலத்தின் டோடெசைல் எசுத்தரான இது மலர் வாசனை கொண்டிருக்கும். நிறமற்ற நீர்மமாகக் காணப்படும் இலாரைல் அசிட்டேட்டு வாசனை கூட்டுசேர் பொருளாகப் பயன்படுத்தப்படுகிறது.
# சங்கட் மோச்சன் அனுமான் கோயில்



**சங்கட் மோச்சன் அனுமான் கோயில்** (*Sankat Mochan Hanuman Temple, Lucknow*) இந்திய மாநிலமான உத்தரப் பிரதேசத்தில் உள்ள இலக்னோ நகரில் உள்ளது. இந்துக் கடவுளான அனுமானுக்கு இக்கோயில் அர்ப்பணிக்கப்பட்டுள்ளது. அசுரத்கஞ்ச் நகரின் மையப்பகுதியில் அமைந்துள்ளது.  

பிரமாண்டமான அனுமான் சிலையுடன் கூடிய இந்த கோவிலில் ஏராளமான பக்தர்கள், குறிப்பாக ஒவ்வொரு செவ்வாய் கிழமையும் திரள்கிறார்கள். இதிகாசமான இராமாயணத்தில் இருந்து காட்சியை சித்தரிக்கும் கோவிலின் சுவர்களை அலங்கரிக்கும் ஓவியங்கள் இங்கு ஈர்க்கக்கூடிய அம்சமாகும். ஏராளமான பக்தர்கள் இங்குள்ள அனுமானுக்கு கடிதங்களை எழுதுகிறார்கள், தங்கள் பிரச்சினைகளை விவரிக்கிறார்கள். இந்த கடிதங்கள் அனைத்தும் இறைவனின் தீர்வுகளையும் ஆசீர்வாதங்களையும் கோரி அவரது முன் படிக்கப்படுவதாக கூறப்படுகிறது.  

## வரலாறு
இந்து துறவியான நீம் கரோலி பாபா இந்த கோவிலை லக்னோவில் உள்ள கோமதி ஆற்றின் கரையில் ஒரு சிறிய கோவிலாக கட்டியதன் மூலம் உருவாக்கினார். இருப்பினும், 1960 ஆம் ஆண்டில் ஒரு பெரிய வெள்ளம் இலக்னோவின் பெரும்பகுதியை கோயிலுக்கு அருகிலுள்ள பழைய பாலம் மற்றும் பழைய கோயிலுடன் சேர்த்து அடித்துச் சென்றது. சிலை மட்டும் வெள்ளத்தில் சிக்காமல் அப்படியே கிடந்தது. உத்தரப்பிரதேச அரசு, கோயிலின் கட்டுமானத்திற்காக புதிதாக கட்டப்பட்ட பாலத்தின் அருகே ஒரு நிலத்தை ஒதுக்கியது.
# பியேத்துவ மகாவீரர்



**பியேத்துவ மகாவீரர்** (*Bijethua Mahavir*) இந்தியாவின் உத்தரப் பிரதேசத்தில் உள்ள சுல்தான்பூர் மாவட்டத்தில் அமைந்துள்ள ஒரு கோயிலாகும். வழிபாட்டிற்கு பிரபலமான இந்த இடத்திற்கு அனுமானுக்கு அஞ்சலி செலுத்த செவ்வாய் மற்றும் சனிக்கிழமைகளில் ஏராளமானோர் இங்கு வருகை தருகின்றனர்.  

இராமாயணத்தில் இக்கோயில் குறிப்பிடப்பட்டுள்ளது; போரின் போது மயக்கத்தில் இருந்த இலட்சுமணனுக்கு அனுமன் சஞ்சீவனியைக் கொண்டுவரச் சென்றபோது, இமயமலையில் அனுமன் காலநேமியை வென்று ஓய்வெடுத்ததாக இராமாயணம் கூறுகிறது.  

பியேத்துவ மகாவீரர் மற்ற கோவில்களைக் காட்டிலும் அதிக மணிகளைக் கொண்ட கோயிலாக அறியப்படுகிறது.
# இலியா சந்தை



**இலியா சந்தை** (*Lea Market*) பாக்கித்தான் நாட்டின் கராச்சி நகரத்தில் அமைந்துள்ள ஒரு சந்தையாகும். கராச்சி நகரத்தின் வளர்ச்சியில் பிரித்தானியப் பொறியியலாளர் மீசாம் லியா செய்த பங்களிப்புகளுக்காக சந்தைக்கு இவர் பெயரிடப்பட்டது.  

இச்சந்தையில் உள்ள விற்பனையாளர்கள் பால் பொருட்கள், மீன், இறைச்சி மற்றும் காய்கறிகளை விற்கின்றனர். சந்தையில் பழைய மணிக்கூண்டு ஒன்றும் உள்ளது.  

## வரலாறு
இலியா சந்தை 1927 ஆம் ஆண்டு கட்டப்பட்டது. பிரித்தானியப் பொறியாளர் மீசாம் இலியாவின் பெயர் சந்தைக்கு சூட்டப்பட்டுள்ளது. ஒரு காலத்தில் நகரின் முக்கிய வர்த்தக மையமாகவும் இது இருந்தது.  

முதலில், சந்தை மூன்று இரண்டு மாடி கட்டிடங்களைக் கொண்டிருந்தது. அயூப் கானின் ஆட்சியின் போது இறைச்சி விற்பனையாளர்களுக்கு இடமளிக்க கூடுதல் கட்டிடம் பின்னர் சேர்க்கப்பட்டது.
# தமிழ்நாடு தமிழருக்கே

**தமிழ்நாடு தமிழருக்கே** (*Tamil Nadu Tamilarukkae*) என்பது தமிழர்களுக்கு மொழிப்பற்றை ஊட்டவும், தமிழ்நாடு எவரின் மேலாதிக்கத்திலும் இல்லாமல் தன்னாட்சி பெற்று, தமிழரின் ஆளுகையில் இருக்கவேண்டும் என்பதற்காகவும் தமிழறிஞர்களாலும், அரசியல் தலைவர்களாலும் எழுப்பபட்ட ஒரு முழக்கம் ஆகும். இதுவே தமிழ்த் தேசியத்துக்கு அடிப்படையாக ஆனது.  

## பின்னணி
பிரித்தானியாவின் இந்தியாவில் 1937இல் இந்திய தேசிய காங்கிரசு கட்சியின் சென்னை மாகாண முதலமைச்சரான இராசகோபாலாச்சாரி, சென்னை மாகாணப் பள்ளிக்கூடங்களில் இந்தி மொழி கட்டாயமாக கற்பிக்க வேண்டும் என பெரும் எதிர்ப்புகளுக்கு இடையில் ஆணையிட்டார்.  

இந்த ஆணையை எதிர்த்து தமிழறிஞர்கள் நீதிக்கட்சி மற்றும் திராவிடர் கழகத் தலைவர்கள் போன்றோர் கடுமையாக எதிர்த்ததுடன், இந்தி திணிப்புத் தொடர்பான அரசாணையை உடனடியாகத் திரும்பப் பெற வேண்டும் என வலியுறுத்தினார். இந்தி திணிப்பு எதிர்ப்புப் போராட்டம் சென்னை மாகாணத்தில் தொடங்கியது. அதில் இந்திய துணைக்கண்டத்தில் இருந்து தமிழ்நாட்டை தனியாக பிரிக்கவேண்டும் என்ற கோரிக்கையும் உருவானது.  

## தமிழ்நாடு தமிழருக்கே
இந்தித் திணிப்பை எதிர்த்து சென்னை, திருவல்லிக்கேணி கடற்கரையில் மாபெரும் வரலாற்று சிறப்புமிக்க பொதுக்கூட்டத்துக்கு ஏற்பாடு செய்யப்பட்டது. கூட்டத்தில் கலந்து கொள்ள திருச்சிராப்பள்ளியில் இருந்து தொண்டர் படை நடைபயணமாக புறப்பட்டது. தொண்டர் படை 11, செப்டம்பர், 1938 அன்று கூட்டம் நடைபெற்ற இடத்துக்கு வந்து சேர்ந்தது. மாலை நடந்த பொதுக்கூட்டத்திற்கு மறைமலை அடிகள் தலைமை வகித்தார். கூட்டத்தில் கே. வி. ரெட்டி நாயுடு, ஈ. வெ. இராமசாமி, சோமசுந்தர பாரதியார், பொ. தி. இராசன், மீனாம்பாள் சிவராஜ், மௌலானா மௌல்வி சர்புதீன், பரவஸ்து ராஜகோபாலாச்சாரியார், ரெவரண்ட் அருள் தங்கையா, திருப்பூர் முகைதீன், கே. வி. அழகர்சாமி, அ. பொன்னம்பலனார், டாக்டர் தர்மாம்பாள், பண்டிதை நாராயணி அம்மாள் உள்ளிட்ட ஆளுமைகளுடன் ஏறத்தாழ ஒன்றரை இலட்சம் பேர் கூட்டத்தில் கலந்து கொண்டனர். அக்கூட்டத்துக்கு தலைமை வகித்த மறைமலை அடிகள் *தமிழ்நாடு தமிழருக்கே* என்ற தீர்மானத்தை கொண்டுவந்தார். அதை ஈ. வெ. இராமசாமி, சோமசுந்தர பாரதியார் ஆகியோர் வழிமொழிந்தனர். இந்த போராட்டமே தமிழர்களை ஒரு தேசிய இனமாக திரளவைத்தது.  

<blockquote>காங்கிரஸ் லட்சியம் 'சுயராஜ்யம்' என முதன் முதலில் கூறியது காலஞ்சென்ற தாதாபாய் நௌரோஜி. அதுபோலவே 'தமிழ்நாடு தமிழருக்கே' என தமிழர்களின் பிரதிநிதிகளான மூன்று பெரியவர்கள் சென்ற 11-ந் தேதி சென்னை திருவல்லிக்கேணி கடற்கரையில் ஒன்றரை லட்சம் தமிழர்கள் முன்னிலையில் கூறிவிட்டார்கள். அக்கூட்டத்துக்கு தலைமை வகித்த மறைமலை அடிகள் மதவாதிகள் பிரதிநிதி, அக்கூட்டத்தில் பேசிய பாரதியார் காங்கிரஸ்காரர் பிரதிநிதி, அன்று பேசிய ஈ. வெ. இராமசாமி பெரியார் பகுத்தறிவாதிகளின் பிரதிநிதி. ஆகவே தமிழ்நாட்டின் அபிப்பிராயம் அக்கூட்டத்திலே பூரணமாக பிரதிபலித்தது என்று தைரியமாகக் கூறலாம். -விடுதலை, தலையங்கம், 19.9.1938 </blockquote>  

## மாற்றுருவம்
நீதிக்கட்சியில் இருந்த பிற தென்னிந்திய மொழி பேசும் தலைவர்கள் *தமிழ்நாடு தமிழருக்கே* என்றால் நாங்கள் எங்கே போவது என்று கேட்டதால் இந்த முழக்கம் ஈ. வெ. இராமசாமியால் *திராவிட நாடு திராவிடருக்கே* என்று மாற்றப்பட்டது. மொழிவாரியாக மாநிலங்கள் உருவாக்கப்பட்ட 1965 இக்கு பிறகு மீண்டும் *தமிழ்நாடு தமிழருக்கே* என்ற முழக்கம் ஈ. வெ. இராமசாமியால் முன்னெடுக்கபட்டது.  

## இதையும் காண்க
- தமிழ் நாட்டுக் கொடி
# கரிமாபாத்து மீனா சந்தை



**கரிமாபாத்து மீனா சந்தை** (*Meena Bazaar, Karimabad*) பாக்கித்தான் நாட்டின் சிந்து மாகாணத்தின் தலைநகராமான கராச்சி நகரத்தில் அமைந்துள்ள ஒரு சந்தையாகும். குல்பெர்க்கு நகரின் கரிமாபாத்து பகுதியில் இது அமைந்துள்ளது. 1974 ஆம் ஆண்டில் இது திறக்கப்பட்டது.  

இது பெண்களை மையமாகக் கொண்ட கடைத் தெருவாகும். பெண்களுக்கான ஆடைகள், பெண்களுக்கான நவநாகரீக கடைகள், உணவகங்கள் மற்றும் சில ஆண்கள் உடை கடைகள் ஆகியவை இங்குள்ளன. அருகில் ஒரு விளையாட்டு உபகரணங்கள் சந்தையும் உள்ளது. திருமண நிகழ்வுகள் மற்றும் இசுலாமியப் பண்டிகைகள் போன்ற சிறப்பு நிகழ்வுகளுக்கு பெண்களின் கைகள் அலங்காரம் செய்வதற்குத் தேவையான பல நகச்சாயம் மற்றும் மருதாணி கடைகளும் உள்ளன.  

மீனா சந்தை கராச்சியில் கலாச்சார ஆர்வமுள்ள இடங்களைத் தேடும் சுற்றுலாப் பயணிகளிடையே மிகவும் பிரபலமானது.
# விஷ்வநாத் சர்மா



**ஜெனரல் விஷ்வநாத் சர்மா** (*General Vishwa Nath Sharma*), PVSM, AVSM, (பிறப்பு: 4 சூன் 1930) இந்தியத் தரைப்படையின் 14வது தலைமைப் படைத்தலைவராக 1988 முதல் 1990 முடிய பணியாற்றியவர்.  

## குடும்பம்
இவரது தந்தை மேஜர் ஜெனரல் அமர்நாத் சர்மா பிரித்தானிய இந்தியா இராணுவத்தில் பணிபுரிந்தவர். இவரது தம்பி மறைந்த மேஜர் சோம்நாத் சர்மா 1947-48 இந்திய-பாகிஸ்தான் போரில் வீரதீரமாகப் போரிட்டு வீரமரணம் அடைந்தார். மறைவிற்குப் பின் சோம்நாத் சர்மாவிற்கு பரம் வீர் சக்கரம் விருது வழங்கப்பட்டது. இவரது மற்றொரு சகோதரர் சுரேந்திர நாத் சர்மா இந்திய இராணுவத்தின் பொறியியல் படைப்பிரிவில் லெப்டினன்ட் ஜெனராலாக பணியாற்றியவர்.  

## பெற்ற விருதுகள்
- பரம் விசிட்ட சேவா பதக்கம்
- அதி விசிட்ட சேவா பதக்கம்

## இராணுவ வாழ்க்கை
விஷ்வநாத் சர்மா தேராதூனில் உள்ள இந்திய இராணுவ அகாதமியில் 4 சூன் 1950 அன்று இராணுவ அதிகாரியாக பயிற்சி முடித்தவர். இவர் இந்தியா-பாகிஸ்தான் போர், 1965 மற்றும் 1971 இந்தியா-பாக்கிஸ்தான் போர்களில் பங்காற்றியவர். 1 மே 1988 அன்று இந்தியத் தரைப்படையின் தலைமைப் படைத்தலைவராக பதவி உயர்வு பெற்றார். 30 சூன் 1990 அன்று இராணுவப் பணியிலிருந்து ஓய்வு பெற்றார்.
# அலுமினியம் சிட்ரேட்டு



**அலுமினியம் சிட்ரேட்டு** (*Aluminium citrate*) AlC<sub>6</sub>H<sub>5</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் குளோரைடு அறுநீரேற்றுடன் சிட்ரிக் அமிலத்தைச் சேர்த்து வினைபுரியச் செய்வதால் வெண்மையான இப்படிக உப்பு உருவாகிறது.  

## பயன்கள்
அலுமினியம் சிட்ரேட்டை எண்ணெய் தொழிற் துறையில் பல பலபடிகளுக்கு குறுக்கு இணைப்பாகப் பயன்படுத்தலாம். வியர்வை எதிர்ப்பு மருந்தாகவும் இது பயன்படுகிறது.  

## விளைவுகள்
கால்சியம் சிட்ரேட்டு (Ca<sup>2+</sup>) அயனியை இடப்பெயர்ச்சி செய்யும் Al<sup>3+</sup> அயனிகளின் திறனின் காரணமாக அலுமினியம் சிட்ரேட்டு இரத்தத்தில் சுமார் 8% அலுமினியத்தை எடுத்துக்கொள்கிறது. இதனால் சிறுநீரகங்களில் பாசுபரசின் அதிகரிப்பு ஏற்படுவதால் நாள்பட்ட சிறுநீரக செயலிழப்பு ஏற்படுவதாக அறியப்படுகிறது. அல்சைமர் நோயை உண்டாக்கும் என சந்தேகிக்கப்படுகிறது என்றாலும் கூடுதல் சான்றுகள் தேவை காரணமாக உறுதிப்படவில்லை. சிலிகோசிசு நோயை தடுப்பது போன்ற சில நேர்மறையான விளைவுகளையும் மனிதர்களுக்கு இது அளிக்கிறது. ஒருவேளை இதை உட்கொண்டால், 80% சேர்மம் சிறுநீர் மூலம் உடல் வழியாக வெளியேற்றப்படுகிறது. மீதமுள்ளவையும் மெதுவாக வெளியேறும்.  

## அலுமினியம் சிட்ரேட்டு அணைவுகள்
அம்மோனியம் அலுமினியம் சிட்ரேட்டு ((NH<sub>4</sub>)<sub>4</sub>Al<sub>3</sub>C<sub>6</sub>H<sub>4</sub>O<sub>7</sub>(OH)(H<sub>2</sub>O)) போன்ற அணைவுச் சேர்மங்களை அலுமினியம் சிட்ரேட்டு உருவாக்கும். அலுமினியம் நைட்ரேட்டு நோனா நீரேற்று, சிட்ரிக் அமிலம் மற்றும் அம்மோனியம் ஐதராக்சைடு ஆகியவற்றைக் கலந்து இதை உருவாக்கலாம்.
# ஆண்ட்ரூசு நூலகம்


## வரலாறு
ஆண்ட்ரூசு நூலகம் 1850 ஆம் ஆண்டு நிறுவப்பட்டது. இந்த நூலகத்திற்கு ஓய்வுபெற்ற நீதிபதியான ஆண்ட்ரூசின் பெயர் வைக்கப்பட்டது. ஆண்ட்ரூசுடன் நகரத்தின் வளர்ச்சிக்கு பெரும்பாலும் பங்களித்த பணக்கார முத்து வியாபாரியான இராவ் பகதூர் நாகின்சந்த் இயாவேரியும் இப்பணியில் இணைந்து நிறுவினார்.  

## தொகுப்புகள்
நூலகத்தில் கலை மற்றும் வரலாற்றில் சில அரிய படைப்புகள் உள்ளன. இந்த இலக்கியம், அறிவியல், வணிகம், பொறியியல் மற்றும் மருத்துவத் துறைகளைச் சேர்ந்த மாணவர்களுக்கு தேவையான நூல்களையும் நூலகம் வழங்குகிறது. உள்ளூர் மக்களுக்கு பல மொழிகளில் செய்தித்தாள்கள் மற்றும் பத்திரிகைகளை வழங்குகிறது. 2006 ஆம் ஆண்டில் ஏற்பட்ட வெள்ளம் சுமார் 25,000 நூலகப் புத்தக சேகரிப்புகளை அழித்தது.
# தெலுக் செம்படாக்



**தெலுக் செம்படாக்** (மலாய் மொழி: *Teluk Cempedak*; ஆங்கிலம்: *Teluk Cempedak*; சீனம்: 直落尖不达) என்பது மலேசியா, பகாங், குவாந்தான் மாவட்டத்தில் உள்ள ஒரு கடற்கரை நகரம். மலேசியாவில் மிகவும் பிரசித்தி பெற்ற கடற்கரை நகரங்களில் இந்த நகரமும் ஒன்றாகும். குவாந்தான் நகரில் இருந்து 5 கி.மீ. தொலைவில் இந்தக் கடற்கரை நகரம் உள்ளது.  

அழகுமிகு பனை கடற்கரை என்று அழைக்கப்படும் இந்தக் கடற்கரை தென்சீனக் கடலை எதிர்நோக்கியவாறு அமைந்து உள்ளது. மலேசியர்களால் நன்கு அறியப்பட்ட இடமாகவும் கருதப்படுகிறது. மலேசியாவின் இயறகைச் சுற்றுலா தளங்களில் இதுவும் ஒன்றாகும். பெசேரா Beserah நகரில் இருந்து 5 கி.மீ. தொலைவில் இந்தக் கடற்கரை நகரம் உள்ளது.  

## காட்சியகம்

## மேற்கோள்
# குமாரி தேவி


**குமாரி** (*Kumari*) அல்லது குமாரி தேவி அல்லது வாழும் தெய்வம், நேபாள நாட்டில் நேவார் சமூகத்திலிருந்து பருவத்திற்கு வராத 6 வயது கன்னிப் பெண்ணை தேர்வு செய்து, துர்கையாக வழிபடும் மரபு தொன்று தொட்டு உள்ளது. இவ்வாறு தேர்ந்தெடுக்கும் கன்னிப் பெண்ணை கோயிலில் வைத்து மக்கள் வழிபடுகின்றனர். குமாரி தேவி வயதிற்கு வந்ததும், வேறு கன்னிப் பெண்ணை குமாரியாக தேர்வு செய்கின்றனர்.  

நேபாள நாட்டில் பல நகரங்களில் குமாரிகள் இருந்தாலும், காட்மாண்டுவின் தெய்வீக குமாரி மிகவும் பிரபலமானது. மேலும் அவர் காத்மாண்டு நகரின் மையத்தில் உள்ள குமாரி அரண்மனையில் வசிக்கிறார். குமாரி தேவியை தேர்வு செயல்முறை கடுமையானது. 2023 ஆம் ஆண்டு நிலவரப்படி, காத்மாண்டு நகரத்தில் தேர்வு செய்யப்பட்ட ஐந்து வயது தெய்வீக குமாரி திரிஷ்னா சக்யா, செப்டம்பர் 2017ல் தேர்வு செய்யப்பட்டார். ஏப்ரல் 2014ல் லலித்பூர் நகரத்தின் குமாரியாக தேர்ந்தெடுக்கப்பட்ட யுனிகா பஜ்ராச்சார்யா, வாழும் இரண்டாவது மிக முக்கியமான பெண் தெய்வம் ஆவார்.  

காத்மாண்டு பள்ளத்தாக்கில் குமாரி தேவி வழிபாடு, துர்கா தேவியின் வெளிப்பாடான தலேஜுவின் அவதாரம் என்று நம்பப்படுகிறது. தேர்ந்தெடுக்கப்பட்ட குமாரி தேவியின் முதல் மாதவிடாய் தொடங்கும் போது, துர்கை அவளது உடலை விட்டு விலகுவதாக நம்பப்படுகிறது. மேலும் கடுமையான நோய் அல்லது காயத்தால் ஏற்படும் குருதி இழப்பு குமாரி தேவிக்கு தெய்வீக இழப்பை ஏற்படுத்துகிறது.  

குமாரி தேவி பாரம்பரியம் நேபாளத்தின் சில நகரங்களில் மட்டுமே பின்பற்றப்படுகிறது. அவைகள்: காட்மாண்டு, லலித்பூர், பக்தபூர், சங்கு மற்றும் புங்கமதி நகரங்கள் ஆகும். குமாரி தேவியின் தேர்வு முறை வெவ்வேறு நகரங்களுக்கு இடையே வேறுபடுகின்றன.
# டி. ஆர். ரகுநாத்


**டி. ஆர். ரகுநாத்** (*T. R. Raghunath*, **திமாச்சிபுரம் ராஜகோபால் ரகுநாத்**, 16 சூலை 1912 – 2 சனவரி 1990) தென்னிந்தியத் திரைப்பட இயக்குநரும், திரைக்கதை எழுத்தாளரும் ஆவார். கிட்டத்தட்ட 30 திரைப்படங்களை இவர் இயக்கியுள்ளார். இவர் இயக்குநர் ராஜா சந்திரசேகரின் தம்பி ஆவார்.  

## வாழ்க்கைக் குறிப்பு
ரகுநாத் 1935 ஆம் ஆண்டில் ஞானசௌந்தரி திரைப்படத்தில் துணை இயக்குநராகப் பணியாற்றினார். சிறினிவாசா சினிடோனுக்காக 1936 இல் தாரா சசாங்கம் திரைப்படத்தில் ஒலிப்பதிவாளராகப் பணியாற்றினார். அதே ஆண்டில் கிழட்டு மாப்பிள்ளை திரைப்படம் மூலம் இயக்குநராக அறிமுகமானார். 1940களில் ம. கோ. இராமச்சந்திரன் இவரது சில திரைப்படங்களில் சிறு வேடங்களில் தோன்றி நடித்தார். 1960 இல் ம. கோ. இராமச்சந்திரன் நடித்த *ராஜா தேசிங்கு* திரைப்படத்தை இயக்கினார். கண்ணகி (1942) திரைப்படத்தில் டி. ஆர். ரகுநாத் நடனக் காட்சியை அமைத்திருந்தார். இத்திரைப்படத்தில் மாதவியாக நடித்த எம். எஸ். சரோஜாவைக் காதலித்து திருமணம் புரிந்து கொண்டார்.  

ரகுநாத் பின்னர் கற்பகம் கலையகத்தில் தொழில்நுட்ப ஆலோசகராகப் பணியாற்றினார், அதன் பிறகு அவர் இந்தியத் திரைப்படப் பிரிவின் மதராசுக் கிளையின் தலைவராக நியமிக்கப்பட்டார்.  

## இயக்கிய திரைப்படங்கள்
| 1936 | *கிழட்டு மாப்பிள்ளை* | சீனிவாசா சினிட்டோன் |  |
| --- | --- | --- | --- |
| 1939 | *ஜோதி* | ஜோதி பிக்சர்சு |  |
| 1941 | *வேதவதி (சீதா ஜனனம்)* | சியாமளா பிக்சர்சு |  |
| 1942 | *தமிழறியும் பெருமாள்* | உமா பிக்சர்சு |  |
| 1944 | *மகாமாயா* | யுப்பிட்டர் பிக்சர்சு |  |
| *பிரபாவதி* | கிருஷ்ணா பிக்சர்சு |  |  |
| 1946 | *அர்த்தநாரி* | கலைவாணி பிலிம்சு
மதராசு யுனைட்டட் ஆர்ட்டிசுட்டு கார்ப்பரேசன் |  |
| 1947 | *உதயணன் வாசவதத்தா* | உமா பிக்சர்சு |  |
| 1951 | *வனசுந்தரி* | கிருஷ்ணா பிக்சர்சு |  |
| *சிங்காரி* | நேசனல் புரொடக்சன்சு |  |  |
| 1952 | *மாப்பிள்ளை* | நேசனல் புரொடக்சன்சு |  |
| 1954 | *விளையாட்டு பொம்மை* | சிறீ சுகுமாரன் புரொடக்சன்சு |  |
| 1955 | *கணவனே கண்கண்ட தெய்வம்* | நாராயணன் கம்பனி |  |
| *மகேஸ்வரி* | மாடர்ன் தியேட்டர்ஸ் |  |  |
| 1956 | *மர்ம வீரன்* | மெகுபூப் கலையகம் |  |
| 1957 | *அலாவுதீனும் அற்புத விளக்கும்* | ஜெய் சக்தி பிக்சர்சு |  |
| *ராணி லலிதாங்கி* | டி. என். ஆர். புரொடக்சன்சு |  |  |
| *யார் பையன்* | விஜயா பிலிம்சு |  |  |
| 1958 | *கன்னியின் சபதம்* | யுப்பிட்டர் பிக்சர்சு |  |
| *மாங்கல்ய பாக்கியம்* | கிருஷ்ணா பிக்சர்சு |  |  |
| 1959 | *வண்ணக்கிளி* | மாடர்ன் தியேட்டர்ஸ் |  |
| 1960 | *அன்புக்கோர் அண்ணி* | பிலிம் சென்டர் |  |
| *ராஜா தேசிங்கு* | கிருஷ்ணா பிக்சர்சு |  |  |
| 1961 | *மருதநாட்டு வீரன்* | சிறீ கணேசு பிரசாத் மூவீசு |  |
| 1962 | *கவிதா* | மாடர்ன் தியேட்டர்ஸ் |  |
| *விக்ரமாதித்தன்* | ஜெயபாரத் புரொடக்சன்சு |  |  |
| 1971 | *லோரா நீயேவிதே* (மலையாளம்) | எக்செல் புரொடக்சன்சு |  |
| *திருமகள்* | கோவிந்தராஜா பிலிம்சு |  |  |
| 1972 | *மாப்பிள்ளை அழைப்பு* |  |  |
| 1974 | *அங்கதாட்டு* (மலையாளம்) | அசீம் கம்பனி | } |

## திரைக்கதைகள்
| 1942 | *தமிழறியும் பெருமாள்* | உமா பிக்சர்சு |  |
| --- | --- | --- | --- |
| 1955 | *உலகம் பலவிதம்* (திரைக்கதை) | நேசனல் புரொடக்சன்சு | } |
# இலக்கியவீதி இனியவன்

**இலக்கியவீதி இனியவன்** (*Ilakkiyaveedhi Iniyavan*) (பிறப்பு: *லட்சுமிபதி*, 20 ஏப்ரல் 1942 - 2 சூலை, 2023 ) என்பவர் ஒரு தமிழக தமிழ் எழுத்தாளர் ஆவார். இலக்கியவீதி என்ற அமைப்பை ஏற்படுத்தி அதன் வழியாக இலக்கியக் கூட்டங்கள், புத்தக வெளியீடுகள் போன்றவற்றை செய்து இளம் படைப்பாளிகளை ஊக்குவித்து வந்தார்.  

## வாழ்க்கை வரலாறு
இனியவனின் செங்கல்பட்டு மாவட்டம், வேடந்தாங்கலை அடுத்த விநாயகநல்லூரில் வீராசாமி பங்கஜமாள் இணையருக்கு மகனாக 20 ஏப்ரல் 1942 அன்று பிறந்தார். பள்ளி இறுதிவரை படித்துள்ளார். ஒன்பதாம் வகுப்பு படித்துக் கொண்டிருந்தபோது ஒரு சிறுவர் இதழ் நடத்திய போட்டிக்கு கதை எழுதி அனுப்பி முதற் பரிசு பெற்றார். அதைத் தொடர்ந்து நிறைய எழுத ஆரம்பித்தார். ஆனந்த விகடனின் முத்தி பல இதழ்களில் இவருடைய கதைகள் வெளிவரத் தொடங்கின. சிறுகதை புதினங்களுக்கான போட்டிகளில் பரிசுகளையும் பெற்றார். தன் இலக்கிய அறிவை வளர்த்துக் கொள்ள பல தமிழ்க் கவிஞர்கள், எழுத்தாளர்களின் நூல்களை படிக்ககத் தொடங்கினார்.  

இலக்கியக் கூட்டங்கள், புத்தக வெளியீடுகள் போன்றவற்றை செய்தை நோக்கமாக கொண்டு 1977, சூலை 10 ஆம் நாள் மதுராந்தகத்தில் இலக்கியவீதி என்ற அமைப்பை உருவாக்கினார். இந்த அமைப்பின் குறிக்கோளுரையாக *வீடு தோறும் கலையின் விளக்கம்; வீதி தோறும் தமிழின் வெளிச்சம்* என்பது இருந்தது. இந்த இலக்கிய அமைப்பின் சார்பில் மாதம் தோறும் இலக்கியச் சந்திப்புகள் நடத்தபட்டன. அதில் எழுத்தாளர்களை அழைத்து, அறிமுகப்படுத்தி கவிதை, கட்டுரை, சிறுகதை, திறனாய்வு, விவாதங்கள் என பலவகையான நிகழ்ச்சிகளை நடத்துயுள்ளார். சிறுகதை போட்டிகள் நடத்தபட்டு அதில் தேர்ந்தெடுக்கபடும் சிறுகதைகள் ஆண்டின் இறுதியில் நூல் வடிவத்திற்கு கொண்டுவரப்பட்டன. இவர் தனி இலக்கிய அமைப்பின் சார்பில் இலக்கியக் கூட்டங்களை மதுராந்தகத்தில் மட்டுமல்லாமல் தமிழ்நாட்டின் பல நகரங்களிலும் நடத்தியுள்ளார். மேலும் தமிழ்நாடு தாண்டி தில்லி, அந்தமான் தீவுகள் என தொடங்கி சிங்கப்பூர், மலேசியா உள்ளிட்ட வெளி நாடுகளிலும் தன் இலக்கிய நிகழ்ச்சிகளை நடத்தியுள்ளார்.  

## படைப்புகள்
இவர் 205 க்கும் மேற்பட்ட சிறுகதைகளையும், 17 குறும்புதினங்களையும், 15 புதினங்களையும் எழுதியுள்ளார். வேடந்தாங்கல் என்ற பெயரில் பறவையியல் நூல் ஒன்றையும், இரண்டு பயண இலக்கிய நூல்களையும், உத்திரமேரூர் உலா என்ற பெயரில் செங்கல்பட்டு மாவட்டத்தின் அகநாட்டு வரலாற்று நூல் ஒன்றையும் எழுதியுள்ளார்.  

## விருதுகள்
- அமெரிக்க தமிழ்ச் சங்க கூட்டமைப்பின் மாட்சிமை விருது
- வேலூர் கம்பன் கழக விருது
- கண்ணப்பன் அறக்கட்டளையின் இலக்கிய நாயனார் விருது

## இறப்பு
இலக்கியவீதி இனியவன் மூப்பினால் தன் 81வது வயதில் 2, சூலை, 2023 அன்று இறந்தார்.
# பாம்பு கையாளுபவர்

நியூ சவுத் வாகா வாகாவில் கிழக்கு பழுப்பு நிற பாம்பை பிடிக்கும் பாம்பு கையாளுபவர்]]  
**பாம்பு கையாளுபவர்** (*Snake handler*) என்பர் தொழில் ரீதியாகப் பாம்புகளைக் கையாள்வது மற்றும் பாம்புகள் உள்ள இடங்களில் வேலை செய்பவரைக் குறிக்கும். பாம்புக் கையாளுபவர்கள் பொதுவாகப் பாம்புப் பண்ணைகளில் ஊர்வன அறிஞர்களுடன் இணைந்து, உயிரியல் பூங்காக் காவலர்கள் மற்றும் விலங்கு கட்டுப்பாட்டுச் சேவைகளில் இவர்கள் பணிபுரிகின்றனர். பாம்பு கையாளும் திறன்கள் கொண்டவர்கள் அவசர பணி, பூங்கா பாதுகாவல் மற்றும் இராணுவம் உள்ளிட்ட சேவைகளில் பயன்படுத்தப்படுகின்றனர்.
# கணினிக் குற்றங்கள் ஒருங்கிணைப்பு மையம் (இந்தியா)


**இந்தியாவில் கணினிக் குற்றங்கள் ஒருங்கிணைப்பு மையம்** (*Indian Cyber Crime Coordination Centre** (**I4C*'); ), இந்திய அரசின் உள்துறை அமைச்சகத்தின் கீழ் செயல்படும் கணினி குற்றங்களை கண்காணித்து ஒருங்கிணைக்கும் மையமாகும். இந்த மையத்திற்கான திட்டத்திற்கு அக்டோபர் 2018ல் அங்கீகாரம் வழங்கப்பட்டு, தேசியக் குற்ற ஆவணக் காப்பகத்துடன் இணைக்கப்பட்டது.  
## மேலோட்டப் பார்வை
இந்தியக் கணினிக் குற்றங்கள் ஒருங்கிணைப்பு மையம் 7 அலகுகளைக் கொண்டுள்ளது. அவைகள்:  
1. தேசியக் கணினிக் குற்றப் பயிற்சி மையம்
1. கணினிக் குற்ற சூழலியல்-அமைப்பு மேலாண்மை அலகு
1. தேசிய கணினிக் குற்றங்கள் ஆராய்ச்சி மற்றும் புத்தாக்க மையம்
1. தேசிய கணினிக் குற்றத் தடயவியல் ஆய்வகம்
1. கூட்டுக் கணினிக் குற்றப் புலனாய்வுக் குழு

## இதனையும் காண்க
- இந்தியப் புலனாய்வு அமைப்புகளின் பட்டியல்
# நாய் எழுத்தாளர்


**நாய் எழுத்தாளர்** (*Dog writer*) என்பர் நாய்களைப் பற்றி எழுதுபவர். உதாரணமாக நாய் கண்காட்சி குறித்து அறிக்கையிடுவது அல்லது நாய் பராமரிப்பு அல்லது பயிற்சி பற்றிய கட்டுரைகள் அல்லது நாய்கள் பற்றிய வெளியீடுகளுக்கான நாய் இனங்களின் பட்டியல், நாய்களின் அம்சங்கள், அல்லது நாய் அல்லது செல்லப்பிராணி பராமரிப்பு குறித்து கட்டுரைகள் அல்லது பொது வெளியிடுபவர் ஆவார்.  

இந்த வார்த்தை முதன்முதலில் 1935-ல் அமெரிக்காவில் நாய் எழுத்தாளர்கள் சங்கம் நிறுவப்பட்டபோது பயன்படுத்தப்பட்டது. சுமார் 70 ஆண்டுகளுக்கு முன்பு, நாய் எழுத்தாளர் என்று யாரும் இல்லை. செய்தியாளர்களும் பத்திரிகை எழுத்தாளர்களும் இருந்தனர். பெரும்பாலான ஆவணங்கள் விளையாட்டு எழுத்தாளர்கள், நிருபர்கள் ஆகியோர் நாய்கள் குறித்த நிகழ்ச்சிகளை வெளியிட்டனர். ஆனாலும், பெரும்பாலான செய்தித்தாள்களில் விளையாட்டுப் பக்கங்களில் நாய்களைப் பற்றி எழுதப்பட்டது. நாயினை உலகத்தின் பிரபலமான கலாச்சாரத்தின் அழியாத அங்கமாக மாற்றியவர்கள் இத்தகைய எழுத்தாளர்கள்.
# குழந்தைகள் உறுப்பு மாற்றுச் சங்கம்

**குழந்தைகள் உறுப்பு மாற்றுச் சங்கம்** (Children's Organ Transplant Association) அமெரிக்காவைச் சேர்ந்த 501(c)(3) வருமானவரி சலுகை பெற்ற இலாப நோக்கற்ற ஓர் அமைப்பாகும். இந்தியானா மாநிலத்தின் புளூமிங்டன் நகரத்தில் இது அமைந்துள்ளது. உயிர்காக்கும் உறுப்பு, எலும்பு மச்சை, தண்டு இரத்தம், திசு அல்லது ஆதார செல் மாற்று அறுவை சிகிச்சை தேவைப்படும் குழந்தைகள் மற்றும் இளைஞர்களுக்கு நிதி திரட்டும் உதவி மற்றும் குடும்ப ஆதரவை வழங்குவதன் மூலம் இவ்வமைப்பு உதவுகிறது.  

குழந்தைகள் உறுப்பு மாற்றுச் சங்கமானது 1986 ஆம் ஆண்டு இந்தியானாவின் புளூமிங்டனில் நிறுவப்பட்டது. 2,200 எண்ணிக்கைக்கும் மேற்பட்ட குடும்பங்களுக்கு $75 மில்லியனுக்கும் அதிகமான (அமெரிக்க) நிதி இவ்வமைப்பால் திரட்டப்பட்டது. இச்சங்கத்தின் மூலம் ஆண்டுக்கு சுமார் 200 குடும்பங்கள் உதவி பெறுகின்றன. சங்கம் தன் சேவைகளுக்கு எந்தக் கட்டணமும் வசூலிப்பதில்லை. குறிப்பாக மாற்றுச் சிகிச்சை தொடர்பான செலவுகளுக்கு நன்கொடையாக அளிக்கப்படும் அனைத்து நிதிகளிலும் 100% பிரத்தியேகமாக அந்த நோக்கத்திற்காகப் பயன்படுத்தப்படுவதை சங்கம் உறுதி செய்கிறது.  

22 வயதிற்குட்பட்ட எந்தவொரு தனிநபரும், அதே போல் வயதான ஆனால் ஒற்றை மரபணுக் கோளாறால் பாதிக்கப்பட்ட நோயாளிகளும் குழந்தைகள் உறுப்பு மாற்றுச் சங்கத்திடம் உதவி பெற தகுதியுடையவர்களாவர். சமூக ஒருங்கிணைப்பாளர், வலைமாசுட்டர் மற்றும் மக்கள் தொடர்பு ஒருங்கிணைப்பாளர் ஆகியோரைக் கொண்ட நிதி திரட்டும் குழு ஒன்று சங்கத்தில் ஏற்பாடு செய்யப்பட்டுள்ளது. பின்னர் மற்ற தன்னார்வலர்கள் நியமிக்கப்படுகின்றனர். இச்சங்கம் நிதி திரட்டும் குழுவிற்கு பயிற்சி மற்றும் வரம்பற்ற சந்தைப்படுத்தல் உதவியை வழங்குகிறது. நன்கொடைகள் மூலமாக மட்டுமே சங்கத்திற்கான நிதி திரட்டப்படுகிறது. ஆனால் குறிப்பிட்ட நோயாளிகளுக்காக நன்கொடையாகப் பெறப்படும் மற்றும் திரட்டப்பட்ட நிதிகள் அனைத்தும் மாற்று அறுவை சிகிச்சை தொடர்பான செலவுகளுக்கு தேவைப்படும் வரை நோயாளிகளின் கணக்கில் இங்கு பற்று வைக்கப்படும்.
# மாணவ ஆசிரியர்

**மாணவ ஆசிரியர்** (Student teacher) அல்லது **பயிற்சி ஆசிரியர்** (*practice teacher)* என்பவர் கல்வியியல் பட்டம் பெறுவதற்காக சான்றளிக்கப்பட்ட ஆசிரியரின் மேற்பார்வையின் கீழ் பாடம் கற்பிக்கும் கல்லூரி, பல்கலைக்கழகம் அல்லது ஆசிரியர் பயிற்சி மாணவர் ஆவார்.  

இந்த சொல் பெரும்பாலும் முன்பயிற்சி பெறும் ஆசிரியருக்குப் பயன்படுத்தப்படுகிறது. பல கல்வி நிறுவனங்களில் *மாணவ ஆசிரியர்* என்பது அனைத்து மாணவர்களுக்கும் கட்டாயப் பயிற்சி நிலையாகும்.  

பெரும்பாலான கற்பித்தல் சான்றுகளுக்கு மாணவ ஆசிரியர் பயிற்சி தேவைப்படுகிறது. <sup>&#x5D;</sup>
# தகவல் மேலாண்மை மற்றும் பகுப்பாய்வு மையம்

**தகவல் மேலாண்மை மற்றும் பகுப்பாய்வு மையம்** (Information Management and Analysis Centre (IMAC), இந்தியக் கடற்படையின் ஒரு பகுதியாக இயங்கும் இவ்வமைப்பு 2014ம் ஆண்டு முதல் செயல்படுகிறது. இதன் தலைமையிடம் தில்லி அருகே உள்ள குருகிராம் நகரம் ஆகும். இவ்வமைப்பு இந்தியாவைச் சுற்றியுள்ள ஆழ் கடல் மற்றும் தீவுகளில் மேற்கொள்ளப்படும் தரவுகளை இணைப்பதற்கும், மேலாண்மை மற்றும் பகுப்பாய்வு செய்தவதற்கும் அதிகாரம் படைத்த அமைப்பாகும்.  

இவ்வமைப்பு இராணுவம் அல்லாத கப்பல் மற்றும் படகுகள் போக்குவரத்தை மட்டுமே கண்காணிக்கிறது. அதேசமயம் கடற்படை நடவடிக்கை இயக்குநரகம் மற்றொரு வகைப்படுத்தப்பட்ட வலையமைப்பில் இராணுவக் கப்பல்களைக் கண்காணிக்கிறது. தேசிய கடல்சார் கள விழிப்புணர்வு மையமும் (NDMA) இத்துடன் இணைந்து செயல்படுகிறது. இது தேசிய கட்டளைக் கட்டுப்பாட்டு தகவல் தொடர்பு மற்றும் புலனாய்வு வலையமைப்பின் (NC3I) மையமாகும், இது இந்திய கடற்படை மற்றும் கடலோர காவல்படையின் 51 செயல்பாட்டு மையங்களை இணைக்க நிறுவப்பட்டது. இது இந்தியத் தீவுப் பகுதிகள் உட்பட நாட்டின் கடற்கரை முழுவதும் பரவியுள்ளது. இவ்வமைப்பு ஆழ் கடல்களில் உள்ள கப்பல்களைக் கண்காணிக்கிறது மற்றும் கடலோர ரேடார்கள், வணிகக் கப்பல்களில் பொருத்தப்பட்ட தானியங்கி அடையாள அமைப்புகள் (AIS) டிரான்ஸ்பாண்டர்கள், விமானம் மற்றும் போக்குவரத்து மேலாண்மை அமைப்பு மற்றும் உலகளாவிய கப்பல் தரவுத்தளங்கள் ஆகியவற்றிலிருந்து தரவைப் பெறுகிறது.  

## தகவல் இணைவு மையம் - இந்தியப் பெருங்கடல் பகுதி
தகவல் இணைவு மையம் - இந்தியப் பெருங்கடல் பகுதி (IFC-IOR), 2018-2019ல் இவ்வமைப்பு ஒரு பிராந்திய தகவல் ஒருங்கிணைப்பு அமைப்பாக அமைக்கப்பட்டது. இது 21 கூட்டாளர் நாடுகள் மற்றும் 22 பல தேசிய நிறுவனங்களுடன் ஒருங்கிணைக்கிறது. 2008 மும்பை தாக்குதலைத் தொடர்ந்து இத்தகைய கண்காணிப்பு மற்றும் தகவல் மேலாண்மை அமைப்பை அமைக்க வேண்டிய அவசியம் உணரப்பட்டது.பெரும்பாலான ஒருங்கிணைப்புகள் நடைமுறையில் செய்யப்பட்டாலும், தொடர்பு அதிகாரிகளில் அமெரிக்கா, பிரான்ஸ், ஜப்பான், ஆஸ்திரேலியா, ஐக்கிய இராச்சியம் மற்றும் சீசெல்சு ஆகிய நாடுகளைச் சேர்ந்தவர்களும் அடங்குவர்.  

## சவால்கள்
2020ம் ஆண்டில், மும்பை தாக்குதலுக்கு 12 ஆண்டுகளுக்குப் பிறகும், சுமார் 60 சதவிகிதம் (சுமார் 1,50,000) சிறிய மீன்பிடிப் படகுகளுக்கு அடையாள அமைப்பு இல்லை என்று அறிக்கைகள் வெளிவந்ததுள்ளது.  
## இதனையும் காண்க
- இந்தியப் புலனாய்வு அமைப்புகளின் பட்டியல்

## மேற்கோள்க்ள்
# பொட்டாசியம் பார்மேட்டு



**பொட்டாசியம் பார்மேட்டு** (*Potassium formate*) CHKO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பார்மிக் அமிலத்தின் பொட்டாசியம் உப்பாக இச்சேர்மம் கருதப்படுகிறது. வலிமையான நீருறிஞ்சும் சேர்மமான பொட்டாசியம் பார்மேட்டு வெள்ளை நிறத்தில் திண்மமாகக் காணப்படுகிறது. பொட்டாசியம் உற்பத்தியின் போது பார்மேட்டு பொட்டாசு செயல்முறையில் ஓர் இடைநிலை சேர்மமாக இது உருவாகிறது. சாலைகளில் பயன்படுத்தக்கூடிய சுற்றுச்சூழலுக்கு உகந்த பனிநீக்க உப்பாகவும் பொட்டாசியம் பார்மேட்டு ஆய்வு செய்யப்பட்டுள்ளது. குறைந்த அளவு அரிக்கும் திரவ உலர்த்தியிலும் இதைப் பயன்படுத்த பரிந்துரைக்கப்படுகிறது. பொட்டாசியம் பார்மேட்டின் 52% கரைசல் −60 °செல்சியசு (−76 °பாரங்கீட்டு) உறைநிலைப் புள்ளியைக் கொண்டுள்ளது. பல திரவ குளிரூட்டிகளை விட, குறிப்பாக துத்தநாகம் மற்றும் அலுமினியம், பொட்டாசியம் பார்மேட்டு உப்புநீரானது சில சமயங்களில் வெப்பப் பரிமாற்றத்திற்காகப் பயன்படுத்தப்படுகிறது. பல எஃகுகளிடம் இவை அரிக்கும் தன்மையுடன் இருந்தாலும், சில அளவுகளில் அலுமினியம் மற்றும் எஃகுகளுடன் இணக்கமாக உள்ளன.
# நிகர் அகமது



**நிகர் அகமது** (*Nigar Ahmed*) பாக்கித்தான் நாட்டைச் சேர்ந்த ஒரு பெண்கள் உரிமை ஆர்வலர் ஆவார். இவர் பெண்கள் நடவடிக்கை மன்றம் மற்றும் அவுரத் அறக்கட்டளையை நிறுவினார். 2017 ஆம் ஆண்டு பிப்ரவரி மாதம் 24 ஆம் தேதியன்று தன்னுடைய 72 ஆவது வயதில் இறந்தார்.  

## ஆரம்ப வாழ்க்கை மற்றும் கல்வி
நிகர் அகமது 1945 ஆம் ஆண்டு லாகூரில் ரியாசுதீன் அகமது மற்றும் அக்தர் ஆகியோருக்கு பிப்ரவரி மாதம் 16 ஆம் தேதியன்று மகளாகப் பிறந்தார். தனது ஆரம்பக் கல்வியை இயேசு மற்றும் மேரி கன்னி மடம் பள்ளியில் பெற்றார். லாகூர் நகரிலுள்ள அரசு கல்லூரியில் பொருளாதாரத்தில் முதுகலைப் பட்டம் பெற்றார். அரசுக் கல்லூரி நாடகக் கழகத்தின் உறுப்பினராகவும் பின்னர் பிரபல பத்திரிகையான இராவியின் ஆசிரியராகவும் இருந்தார். பின்னர் பொதுநலவாய உதவித்தொகையில் கேம்பிரிட்ச்சில் உள்ள நியூ ஆல் கல்லூரிக்குச் சென்றார். அங்கிருந்து திரும்பி வந்த பிறகு, இவர் குவாய்ட்-இ-அசாம் பல்கலைக்கழகத்தில் பொருளாதாரம் கற்பித்தார்.  

## பெண்ணியம்
1981 ஆம் ஆண்டு கராச்சியில் பெண்கள் செயல் மன்றத்தை உருவாக்கிய உடனேயே, நிகர் அகமது 1982 ஆம் ஆன்டில் இசுலாமாபாத்து மற்றும் லாகூர் அத்தியாயங்களைத் தொடங்கினார் ஏறக்குறைய பதினாறு ஆண்டுகள் இசுலாமாபாத்தில் வாழ்ந்தபோது, பெண்கள் இயக்கத்தில் தொடர்ந்து ஈடுபட்டார். சியா உல் அக்கின் சர்வாதிகார சகாப்தத்தில் மறைந்த செக்லா சியாவுடன் இணைந்து 1986 ஆம் ஆண்டு அவுரத் அறக்கட்டளையை நிறுவினார்.  

## தனிப்பட்ட வாழ்க்கை
நிகர் அகமது தாரிக் சித்திக்கி என்ற அரசு ஊழியரை சுவாட் நகரத்தில் மணந்தார். இவர்களுக்கு பிலால் மற்றும் அகமத் என்ற இரு மகன்கள் இருந்தனர். இவரது கணவர் மற்றும் இரு மகன்களும் முனைவர் பட்டம் பெற்றவர்களாவர்.  

## இறப்பு
2001 ஆம் ஆண்டு நிகர் அகமதுவுக்கு பார்கின்சன் நோய் இருப்பது கண்டறியப்பட்டது. 2017 ஆம் ஆண்டில், மார்பு நோய்த்தொற்றால் பாதிக்கப்பட்டு இவர் லாகூரில் உள்ள மருத்துவமனையில் அனுமதிக்கப்பட்டார். அங்கு அவர் இறந்தார்.  

## விருதுகள்
2005 ஆம் ஆண்டில் இவரது பெயர் அமைதிக்கான நோபல் பரிசுக்கு பரிந்துரைக்கப்பட்டது.  

2010 ஆம் ஆண்டில் இவர் மொக்தர்மா பாத்திமா சின்னா வாழ்நாள் சாதனையாளர் விருதைப் பெற்றார்.
# தேசிய எயிட்சு ஆராய்ச்சி நிறுவனம்



**தேசிய எயிட்சு ஆராய்ச்சி நிறுவனம்** (*National AIDS Research Institute*, சுருக்கமாக **NARI** ) என்பது இந்திய அரசின் ஆராய்ச்சி நிறுவனம் ஆகும். உயிரியல் மருத்துவ ஆராய்ச்சி ஒருங்கிணைத்தல் மற்றும் ஊக்குவித்தல் ஆகியவற்றிற்காக இந்தியாவின் நிறுவப்பட்ட உச்ச அமைப்பான இந்திய மருத்துவ ஆராய்ச்சி சபையின் கீழ் செயல்படுகிறது. இது இந்தியாவில் எச்.ஐ.வி/எய்ட்ஸ் குறித்த உயிரியல் மருத்துவ ஆராய்ச்சியில் தலைமைத்துவத்தை வழங்கும் நோக்கத்துடன் 1992-ல் நிறுவப்பட்டது. தேசிய எய்ட்ஸ் ஆராய்ச்சி நிறுவனம், இந்தியாவின் புனேவில் உள்ள போசாரியில் அமைந்துள்ளது. இதன் தற்போதைய இயக்குநர் மருத்துவர் சீலா காட்போல் ஆவார்.  

## மேலும் பார்க்கவும்
- தேசிய எயிட்சு கட்டுப்பாட்டு அமைப்பு
# மத்திய தடய அறிவியல் ஆய்வகம்


**மத்திய தடய அறிவியல் ஆய்வகம்** (Central Forensic Science Laboratory) என்பது இந்திய உள்துறை அமைச்சகத்தின் ஒரு பிரிவாகும், இது நாட்டில் உள்ள தடயவியல் தொடர்பான ஆய்வுகளை மேற்கொள்ளும் அமைப்பாகும்.  

## இடங்கள்
இந்தியாவில் ஐதராபாத்து, கொல்கத்தா, சண்டிகர், புது தில்லி, குவகாத்தி, போபால் மற்றும் புனே ஆகிய ஏழு இடங்களில் மத்திய தடயவியல் ஆய்வகங்கள் உள்ளன.  

ஐதராபாத்தில் உள்ள ஆய்வகம் இரசாயன அறிவியலிலும், கொல்கத்தாவில் (இந்தியாவின் மிகப் பழமையான ஆய்வகம்) உள்ள ஆய்வகம்உயிரியல் அறிவியலிலும், சண்டிகரில் உள்ள ஆய்வகம் இயற்பியல் அறிவியலிலும் சிறந்து விளங்குகிறது. புது தில்லி ஆய்வகம், தில்லியின் மத்திய புலனாய்வுப் பணியகத்தின் கீழ் வருகிறது. மற்ற ஆய்வகங்கள் உள்துறை அமைச்சகத்தின் தடய அறிவியல் சேவைகள் இயக்குநரகத்தின் கட்டுப்பாட்டின் கீழ் உள்ளன. புது தில்லியில் உள்ள ஆய்வகம் மத்திய புலனாய்வுப் பிரிவின் (சிபிஐ) கட்டுப்பாட்டில் உள்ளது. இது இதன் சார்பாக வழக்குகளை விசாரிக்கிறது.  

## மேலும் பார்க்கவும்

- தேசிய தடய அறிவியல் பல்கலைக்கழகம்
- லோக் நாயக் ஜெயபிரகாஷ் நாராயண் தேசிய குற்றவியல் மற்றும் தடய அறிவியல் நிறுவனம்
# தேசிய தடய அறிவியல் பல்கலைக்கழகம்



**தேசிய தடய அறிவியல் பல்கலைக்கழகம்** (*National Forensic Sciences University*), முன்பு **குஜராத் தடய அறிவியல் பல்கலைக்கழகம்** என்பது குசராத்தின் தலைநகர் காந்திநகரில் உள்ள பன்னாட்டுப் பல்கலைக்கழகம் ஆகும். இது இந்திய அரசின் உள்துறை அமைச்சகத்தின் கீழ் உள்ள தேசிய முக்கியத்துவம் வாய்ந்த நிறுவனம் ஆகும். இந்நிறுவனம் இந்திய நாடாளுமன்றத்தின் சட்டத்தால் அங்கீகரிக்கப்பட்ட இந்திய அரசு நிறுவனம் ஆகும். இது தடயவியல் மற்றும் புலனாய்வு அறிவியலை மட்டும் முதன்மை நோக்கமாகக் கொண்டு செயல்படுகிறது.  

## வரலாறு
குசராத்து தடய அறிவியல் பல்கலைக்கழகம் 2008-ல் குசராத்து அரசால் உருவாக்கப்பட்டது. இது 30 செப்டம்பர் 2008 அன்று குசராத்து சட்டமன்றத்தில் நிறைவேற்றப்பட்ட சட்டம் 17 மூலம் உருவாக்கப்பட்டது. இது அக்டோபர் 2020-ல் தேசிய தடயவியல் அறிவியல் பல்கலைக்கழகமாகத் தரம் உயர்த்தப்பட்டது. இது நாடாளுமன்றச் சட்டத்தால் தேசிய முக்கியத்துவம் வாய்ந்த நிறுவனமாக அங்கீகரிக்கப்பட்டுள்ளது. ஆப்ரிக்காவின் முதல் தடயவியல் அறிவியல் பல்கலைக்கழகமாக உகாண்டாவில் இந்தியாவிற்கு வெளியே உள்ள பல்கலைக்கழகத்தின் முதல் வளாகம், இந்திய வெளிவிவகார அமைச்சர் சு. செய்சங்கரால் திறந்து வைக்கப்பட்ட பின்னர், ஏப்ரல் 2023-ல் இது பன்னாட்டுப் பல்கலைக்கழகமாக மாறியது.  

## வளாகங்கள்
ஏப்ரல் 2023 நிலவரப்படி, இப்பல்கலைக்கழகம் இந்தியா முழுவதும் 4 வளாகங்களையும் உகாண்டாவில் 1 வளாகத்தையும் கொண்டுள்ளது.  
| 2021  
| போண்டா  
| கோவா  
|-  
|-  
| 4  
| திரிபுரா வளாகம்  
| 2021  
| அகர்தலா  
| திரிபுரா  
|-  
|}  

### உகாண்டா
| 1 | உகாண்டா | 2023 | ஜின்ஜா | கிழக்கு மண்டலம் | } |
| --- | --- | --- | --- | --- | --- |

## மேலும் பார்க்கவும்

- மத்திய தடய அறிவியல் ஆய்வகம்
- தேசிய குற்றவியல் மற்றும் தடயவியல் அறிவியல் நிறுவனம்
- தடயவியல் அறிவியல் நிறுவனம், மும்பை
# இராசேந்திரா நினைவு மருத்துவ அறிவியல் ஆராய்ச்சி நிறுவனம்



**இராசேந்திரா நினைவு மருத்துவ அறிவியல்  ஆராய்ச்சி நிறுவனம்** (*Rajendra Memorial Research Institute of Medical Science*) என்பது இந்தியாவின் பீகார், பாட்னா, அகம் குவான் என்ற இடத்தில் அமைந்துள்ள **மருத்துவ அறிவியல் ஆராய்ச்சி நிறுவனம்** ஆகும். இது புது தில்லியில் உள்ள இந்திய மருத்துவ ஆராய்ச்சி சபையின் நிரந்தர ஆராய்ச்சி நிறுவனம் மற்றும் இந்திய அரசின் சுகாதாரம் மற்றும் குடும்ப நல அமைச்சகத்தின் தன்னாட்சி அமைப்பாகும்.  

## அமைவிடம்
இது பீகாரில் பட்னா நகரின் கிழக்குப் பகுதியில் அகம் குவான் என்ற இடத்தில் அமைந்துள்ளது. இந்நிறுவனம் ஒன்பது ஏக்கர் பரப்பளவில் அமைக்கப்பட்டுள்ளது.  

## ஆய்வு
கலா-அசார், கறுப்புக் காய்ச்சல் மற்றும் டம்டம் காய்ச்சல் என்றும் அழைக்கப்படும் உள்ளுறுப்பு லீஷ்மேனியாசிஸின் பல்வேறு அம்சங்களில் ஆராய்ச்சியே இதன் முக்கியத் திட்டம் ஆகும்.  

## வரலாறு
இந்நிறுவனத்திற்கு இந்தியக் குடியரசின் முதல் குடியரசுத் தலைவர் இராசேந்திர பிரசாத்தின் நினைவாகப் பெயரிடப்பட்டது. பீகாரில் மார்பு நோயால் பிரசாத் இறந்த பிறகு, இவரது பெயரின் நினைவாக மார்பு நோய்களில் கவனம் செலுத்தும் ஒரு நிறுவனம் நிறுவப்பட்டது. இதன் பின்னர் திசம்பர் 3, 1963-ல் இராசேந்திரா நினைவு மருத்துவ அறிவியல்  ஆராய்ச்சி நிறுவனம் நிறுவப்பட்டது.  

அக்டோபர் 2008-ல், இராசேந்திரா நினைவு மருத்துவ அறிவியல்  ஆராய்ச்சி நிறுவனம் கல்கத்தா பல்கலைக்கழகத்துடன் புரிந்துணர்வு ஒப்பந்தம் ஒன்று செய்து கொண்டது. இதன் மூலம் இராசேந்திரா நினைவு மருத்துவ அறிவியல்  ஆராய்ச்சி நிறுவனத்தில் ஆய்வு மேற்கொள்ளும் மாணவர்களின் ஆய்வு வழிகாட்டியாகக் கல்கத்தா பல்கலைக்கழக பேராசிரியர்கள் செய்யப்படுவார்கள்.  

இதன் மூலம், இப்போது பீகார் மாணவர்கள் பாட்னாவில் உள்ள இராசேந்திரா நினைவு மருத்துவ அறிவியல்  ஆராய்ச்சி நிறுவனத்தில் பணிபுரியும் போது கல்கத்தா பல்கலைக்கழகத்தின் கீழ் தங்கள் ஆராய்ச்சிப் பணிகளை மேற்கொள்ள விருப்பம் உள்ளது. உள்ளூர் மாணவர்கள் சிறந்த கல்வி நிறுவனங்களுக்காகக் கல்கத்தா அல்லது பிற இடங்களுக்குச் செல்வதைத் தடுக்க இது உதவும்.  

சில தசாப்தங்களுக்கு முன்பு, தன்பாத்தின் நிலக்கரி சுரங்கத் தொழிலாளர்களுக்கு மருந்துகளைக் கண்டுபிடிப்பதில் இந்நிறுவனம் குறிப்பிட்ட பணியினை மேற்கொண்டது. மறைந்த மருத்துவர் கர்கிரத் சிங்கால் முன்னோடியாகக் கொண்ட, இந்த நிறுவனம் நிலக்கரி சுரங்கத் தொழிலாளர்களுக்கு ஏற்படும் நிமோகோனியோசிக்கு மருந்தைக் கண்டுபிடித்தது. இந்நோய் மூச்சுத்தடை நோய் போன்றது.  

## மேலும் பார்க்கவும்
- இந்தியாவில் கல்வி
# இராகேசு யாதவ்


**இராகேசு யாதவ்** (*Rakesh Yadav*) என்பவர் இதயநோய் நிபுணர் ஆவார். இவர் புது தில்லியில் உள்ள அனைத்திந்திய மருத்துவ அறிவியல் கழகத்தில் பேராசிரியராகப் பணிபுரிகிறார்.  

## ஆரம்ப வாழ்க்கை மற்றும் கல்வி
யாதவ், பீகாரின் கயா மாவட்டத்தில் பிறந்தார். தனது குழந்தைப் பருவத்தில் உத்தரப் பிரதேசத்தின் கோண்டா மாவட்டத்திற்குக் குடிபெயர்ந்தார். இவர் உத்தரப்பிரதேச கல்வித் திட்டத்தில் (உயர்நிலைப் பள்ளி மற்றும் இடைநிலைக் கல்வி உத்தரப் பிரதேசம்) 10ஆம் வகுப்பில் (உயர்நிலைப் பள்ளி) முதலிடம் பிடித்தார். இவர் ஆக்ராவில் (சரோஜினி நாயுடு மருத்துவக் கல்லூரி) முதுநிலை மருத்துவ பட்டம் பெற்ற பின்னர், பிறகு புது தில்லியில் உள்ள அகில இந்திய மருத்துவ அறிவியல் கழகத்தில் இருதய மருத்துவத்தில் மருத்துவ பட்டயப்படிப்பினை முடித்தார்.  

## பணி மற்றும் சாதனைகள்
இதயவியலில் மருத்துவ பட்டம் பெற்ற பிறகு , புது தில்லியில் உள்ள அகில இந்திய மருத்துவ அறிவியல் கழகத்தில் இதயவியல் பிரிவில் பணியில் சேர்ந்தார். தற்பொழுது இங்குப் பேராசிரியராகப் பணிபுரிகிறார். 2015ஆம் ஆண்டில், உத்தரப் பிரதேச மாநிலத்தின் மிக உயரிய குடிமகன் விருதான யாஷ் பாரதி விருது இவருக்கு வழங்கப்பட்டது. 2014ஆம் ஆண்டிற்கான மரு. பி. சி. ராய் விருது இவருக்கு 2017-ல் வழங்கப்பட்டது.
# பாக்கித்தான் கடற்படை நாள்



**பாக்கித்தான் கடற்படை நாள்** (*Navy Day (Pakistan)*) 1965 ஆம் ஆண்டு நடந்த இந்திய-பாக்கித்தான் போரை நினைவுகூரும் வகையில் செப்டம்பர் மாதம் 8 ஆம் தேதி அனுசரிக்கப்படுகிறது. பாக்கித்தான் கடற்படையின் சாதனைகளை குறிப்பாக 25ஆவது வெடிகுண்டு கப்பற்படை பிரிவு மூலம் நிகழ்த்தப்பட்ட சோம்நாத்து நடவடிக்கை என்ற குறியீட்டுப் பெயரில் இந்தியாவிற்கு எதிரான அவர்களின் மூலோபாய நடவடிக்கை இந்நாளில் நினைவு கூறப்படுகிறது.  

## வரலாறு
25ஆவது படைப்பிரிவினரால் மேற்கொள்ளப்பட்ட சோம்நாத்து நடவடிக்கையின் நினைவாக, பாக்கித்தான் கடற்படை செப்டம்பர் 8ஆம் தேதியை கடற்படை நாளாக அனுசரிக்கிறது. இந்திய கடற்படைக்கு எதிராக பாக்கித்தான் கடற்படை தனது மிகவும் திறமையான மற்றும் வெற்றிகரமான தன் செயல்திறனை வெளிப்படுத்தியதால் இந்த நடவடிக்கை வரலாற்று முக்கியத்துவம் வாய்ந்ததாக கருதப்படுகிறது. பாக்கித்தான் கடற்படை இந்திய ரேடார் நிலையத்தை வெற்றிகரமாக தாக்கியது மட்டுமின்றி, காசி என்ற நீர்மூழ்கிக் கப்பலைக் கொண்டு இந்திய கடற்படைக் கப்பல்களை அதன் கடல் எல்லைக்குள் அடைத்தது.  

## நோக்கம்
கடற்படைப் போரைத் தங்கள் குறிப்பிடத்தக்க உத்திகள் மற்றும் சூழ்ச்சிகள் மூலம் வடிவமைப்பதில் முக்கியப் பங்கு வகித்த போர் வீரர்களின் பங்களிப்புகள் மற்றும் தியாகங்களை கௌரவிக்கும் வகையில் இந்த நாள் பாக்கித்தானில் மகிழ்ச்சியுடன் கொண்டாடப்படுகிறது.  
## இதையும் காண்க
- பாக்கித்தான் தேசிய நாள்
# தேசிய நெடுஞ்சாலை 143 (இந்தியா)


**தேசிய நெடுஞ்சாலை 143** (*National Highway 143 (India)*)முன்பு **NH23**) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை சார்க்கண்டு மாநிலத்தில் உள்ள கும்லாவிலிருந்து ஒடிசாவின் பார்கோட் வரை செல்கிறது. இது ராவுர்கேலாவிலிருந்து புவனேசுவரத்திற்கு தினசரி தொடர்புச் சாலையாகும். இது ராஞ்சி சாலை என்றும் அழைக்கப்படுகிறது.  

பர்கோட்டினை பிரமித்ராபூர் வரை இணைக்கும் 130 கி. மீ. தெநெ 143-ல் நிலம் கையகப்படுத்தும் பணி நடந்து வருகிறது.  

## வழித்தடம்